
J e g y z ő k ö n y v

Készült a Bácsalmás Város Önkormányzata Képviselő-testületének 2010. február 23-án, 14.00 órai kezdettel, a Polgármesteri Hivatal földszinti kistanácskozótermében megtartott ülésén. 

Jelen vannak:

Zalántai Endre polgármester, Mancz Ferenc alpolgármester, Agócs László, Benák Róbert, Farkas Zoltán, Gertner Ferenc, Kiss Zoltán, Kovács B. Károlyné, Rostás Tibor, Sultis László, dr. Száhl Imre, Szente Tibor és Tóth Árpád képviselők (13);

Dr. Keresztury Monika jegyző, Farkas Zoltánné szociális, egészségügyi és családvédelmi osztályvezető, Váczi Julianna gazdasági osztályvezető, dr. Páncsics Piroska testületi ügyintéző, Snyehola Gézáné számviteli ügyintéző, Lovrity Ernőné közoktatási szakreferens, Patocskai Ferenc, a Bácsalmási Önkormányzati Közszolgáltatási Közhasznú Nonprofit Kft. ügyvezetője, Ódorné Sövény Rita megbízott könyvtárigazgató, Taszler Tiborné óvodavezető, Vargyai Antalné gimnáziumigazgató-helyettes, Kern József, az Alapszolgáltatási Központ részéről, Udvardyné Major Terézia és Feketéné Ónodi Erzsébet, a Leisure Bt. ügyvezetői, Németh Róbert rendőr őrnagy, a Bácsalmási Rendőrőrs vezetője, Tanács Attila, a Bácsalmási Sprint SE elnöke, Majorosné Horváth Erika projektmenedzser, Mészáros Istvánné, a Civil Kerekasztal delegáltja, Juhász Jenő, a Petőfi Népe tudósítója, valamint 3 helyi lakos (21);
Jegyzőkönyvvezető: Zobokiné Bite Gyöngyi testületi ügyintéző;

Betegség miatt maradt távol: Patocskai János képviselő (1).
Zalántai Endre polgármester a megjelentek köszöntése után az ülést megnyitja. Megállapítja a határozatképességet, mert 13 képviselő jelen van (93 %). Tájékoztatásul elmondja, hogy Patocskai János képviselő betegség miatt marad távol az ülésről. Jegyzőkönyv-hitelesítőknek Benák Róbert és Kiss Zoltán képviselőket javasolja.

A képviselő-testület egyhangúlag (13 igen szavazattal) az alábbi határozatot hozza:

63/2010. (II. 23.) Bácsalmás v. öh.

Jegyzőkönyv-hitelesítők 

kijelölése 
Határozat
Bácsalmás Város Önkormányzatának Képviselő-testülete Benák Róbert és Kiss Zoltán képviselőket jelöli ki jegyzőkönyv-hitelesítőknek.

Zalántai Endre polgármester javasolja, hogy a napirendet egészítsék ki a Kálvária sor gyűjtőúttá nyilvánításának, az óvodai ÖM-pályázat és a béren felüli juttatásról szóló közalkalmazotti kérelem egyebekben való tárgyalásával, ill. zárt ülésen döntsenek piaci alapú önkormányzati bérlakások bérbeadásáról.
Kovács B. Károlyné képviselő kéri, hogy a béren felüli juttatásról szóló közalkalmazotti kérelemről a 2010. évi költségvetés tárgyalása kapcsán döntsenek.

Zalántai Endre polgármester szerint ennek nincs akadálya, a 6. napirendi ponthoz kéri felvenni a kérelmet. A napirendet szavazásra bocsátja. 

A képviselő-testület egyhangúlag (13 igen szavazattal) a következő határozatot hozza:
64/2010. (II. 23.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete az alábbi napirendi pontokat tárgyalja meg:

1. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
- az „Összefogva tervezéssel új munkahelyekért” projekt ütemterve eljárással kapcsolatos döntéshozatal 

2. Tájékoztató a két ülés között tett fontosabb intézkedésekről

3. Jegyzői tájékoztató az Önkormányzat munkáját érintő jogszabályokról és a Polgármesteri Hivatal munkájáról

4. Az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009.(XII.23.) rendelet módosítása

5. Az önkormányzat 2009. évi költségvetésének IV. negyedévi módosítása

6. Az önkormányzat 2010. évi költségvetésének elfogadása

- közalkalmazotti kérelem béren felüli juttatásról

7. Sportegyesületek beszámolója

8. Belső ellenőri jelentések kiemelt működési támogatásban részesült szervezetek támogatás– elszámolásáról

9. Sportegyesületek támogatása

10. Közművelődési feladat-ellátási szerződés meghosszabbítása

11. Működési támogatás biztosítása a Bácsalmás Kistérségi Többcélú Társulás részére

12. Tiszteletdíjról lemondás

13. Helyiségbérleti szerződések jóváhagyása

14. „Ha a projekt nyert, többé nem probléma az inert” című programra beadott pályázat, és a 30/2010. (I. 26.) számú határozat módosítása

15. Egyebek 
15.1. DAOP 2009.3.1.1/B útfelújítások (Kálvária sor gyűjtőúttá nyilvánítása)
15.2. BKTT Óvodák felújításával kapcsolatos 2010. évi ÖM pályázat

Zárt ülésen (az Ötv. 12.§ (4) bek. a) pontja alapján):

16. Javaslat a Polgármesteri Hivatal szervezeti átalakítására

17. Bács-Kiskun Megyei Vállalkozásfejlesztési Alapítvány alapító okiratának módosítása

18. Piaci alapú önkormányzati bérlakások bérbeadása

1. napirendi pont
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről

- az „Összefogva tervezéssel új munkahelyekért” projekt ütemterve eljárással kapcsolatos döntéshozatal 

(Az előterjesztés a jegyzőkönyv melléklete.)

Zalántai Endre polgármester a lejárt határidejű határozatok végrehajtásáról, valamint a legutóbbi testületi ülés óta átruházott hatáskörben hozott döntésekről szóló jelentés elfogadását – kérdés, hozzászólás nem lévén – szavazásra bocsátja.

A képviselő-testület egyhangúlag (13 igen szavazattal) a következő határozatot hozza:

65/2010. (II. 23.) Bácsalmás v. öh.

Jelentés a lejárt határidejű határozatok 

végrehajtásáról és a legutóbbi képviselő-

testületi ülés óta átruházott hatáskörben 

hozott döntésekről, valamint az „Össze-

fogva tervezéssel új munkahelyekért” 

projekt jelenlegi helyzetéről
Határozat 
Bácsalmás Város Önkormányzatának Képviselő-testülete a 73/2009. (III. 31.), 158/2009. (VI. 30.) 3. pont, 278/2009. (IX. 29.), 305/2009. (X. 21.), 310/2009. (X. 27.), 415/2009. (XII. 22.), 21/2010. (I. 26.), 175/2008. (V. 27.) 1. pont, 344/2009. (XI. 19.) 2. pont, 392/2009. (XII. 8.), 407/2009. (XII. 15.), 341/2009. (XI. 03.), 360/2009.(XI. 19.) 1. pont, 387/2009. (XII. 8.), 402/2009. (XII. 15.), 408/2009. (XII. 15.), 411/2009. (XII. 22.), 3/2010. (I. 7.), 13/2010. (I. 14.) 2. pont, 412/2009. (XII. 22.), 423/2009. (XII. 22.) 2. pont, 426/2009. (XII. 22.), 431/2009. (XII. 22.), 5/2010. (I. 7.), 6/2010. (I. 7.), 15/2010. (I. 14.), 7/2010. (I. 7.), 14/2010. (I. 14.), 8/2010. (I. 7.), 9/2010. (I. 7.), 16/2010. (I. 14.), 17/2010. (I. 14.), 18/2010. (I. 14.), 25/2010. (I. 26.), 26/2010. (I. 26.), 27/2010. (I. 26.), 28/2010. (I. 26.), 29/2010. (I. 26.), 30/2010. (I. 26.), 31/2010. (I. 26.), 32/2010. (I. 26.), 33/2010. (I. 26.) Bácsalmás v. öh. lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről, valamint az „Összefogva tervezéssel új munkahelyekért programról szóló jelentést tudomásul veszi azzal, hogy a 392/2009. (XII. 8.), a 407/2009. (XII. 15.) és a 360/2009. (XI. 19.) Bácsalmás v. öh. határozatok végrehajtásának határidejét meghosszabbítja.

Határidő: 2010. áprilisi soros ülés a 392/2009. (XII. 8.), a 407/2009. (XII. 15.),


        2010. májusi soros ülés a 360/2009. (XI. 19.) határozatra

Felelős: Zalántai Endre polgármester

Operatív felelős: Kiss Zoltán PFB-elnök és Váczi Julianna osztályvezető

A határozatról értesül: 

- kivonattal:
1. Zalántai Endre polgármester



2. dr. Keresztury Monika jegyző



3. Kiss Zoltán PFB-elnök



4. Váczi Julianna gazdasági osztályvezető

2. napirendi pont
Tájékoztató a két ülés között tett fontosabb intézkedésekről

(Szóbeli tájékoztató.)

Zalántai Endre polgármester tájékoztatásul elmondja, hogy 2010. február 2-án és 2010. február 9-én a képviselő-testület rendkívüli ülést tartott. Ismerteti a tárgyalt napirendi pontok és a hozott határozatok lényegét. Elmondja, hogy 2005-ben Rákóczi-szobor megépítését tervezte az akkori képviselő-testület, amely fedezet hiányában nem valósult meg. Most Bácsalmásról elszármazottak ezt a kérdést felkarolták, közadakozásból szeretnék a szobrot elkészíttetni. Maga a gipsz szobor már elkészült, a bronzba öntés van hátra. A bronz megvan már közadakozásból, de költségek fognak még jelentkezni, a segítségnyújtás módjáról a későbbiek során fognak információt szolgáltatni. 
A képviselő-testület tudomásul veszi az elhangzottakat.

3. napirendi pont

Jegyzői tájékoztató az önkormányzat munkáját érintő jogszabályokról és a Polgármesteri Hivatal munkájáról

(A tájékoztató a jegyzőkönyv melléklete.)

Dr. Keresztury Monika jegyző kiegészítésül elmondja, hogy az elmúlt héten az Alsó-Duna-völgyi Környezetvédelmi és Vízügyi Igazgatóság körlevélben figyelmeztetett az esetleges belvízveszélyre, ill. a belvíz elleni védekezési munkálatok fontosságára. A város rendelkezik aktualizált belvízvédelmi tervvel. A kollégák az előző napon helyszíni bejáráson vettek részt a település kül- és belterületeit érintve. Megállapítható, hogy a mostani állapotok szerint nincs belvízveszélyes helyzet. Kisebb foltokban, a Mélykúti, Dobokai út, valamint a Madarasi út mellett található vízállásos folt, ezek jellemzően mély fekvésű területek. A Kígyós csatornában kb. fél méter magasan folyik a víz, fennakadás nélkül. A Sóstó felé vezető műút és a Kígyós csatorna kereszteződésénél van egy mélyebb fekvésű terület, itt a legmagasabb a vízállás, de ha a csatornán el tud folyni a víz, nem okoz gondot. A horgásztói zsilipnél szinte teljes keresztmetszettel folyik a víz, már a 2000-ben készült árapasztó szintet is elérte, azon keresztül távozik a tóból a felgyülemlett víz. Belterületen a főgyűjtők közül csak a Damjanich, a Táncsics és a Rákóczi utcai árokban jelentkezik kb. 10-15 cm-es víz, de ez folyamatosan belefolyik a Kígyós csatornába. A zavartalan vízelvezetés az előző évi közmunkának is köszönhető, akkor megtörtént a csatornák és átereszek kitisztítása, ez előrelátó intézkedés volt, így fel vannak készülve a belvízre. A városban, a szikkasztó jellegű árkokban - a Damjanich utca egy szakaszát kivéve - nem áll a víz, a talaj eddig elbírta szikkasztani a csapadékot. Folyamatosan figyelik a belvízhelyzetet, és ha szükséges, azonnal intézkednek.
A választások előkészületi munkálatai folynak, a választásokkal kapcsolatos aktuális hírek a bacsalmas.hu honlapon megtalálhatók, az adatállományt folyamatosan frissítik. 

A képviselő-testület tudomásul veszi a jegyzői tájékoztatóban leírtakat, és a szóbeli kiegészítést. 

4. napirendi pont

Az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009. (XII. 23.) rendelet módosítása

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét és a bizottsági javaslatokat. Kérdés, észrevétel nem lévén a rendelet előterjesztés szerinti módosítását szavazásra bocsátja.

A képviselő-testület egyhangúlag (13 igen szavazattal) az alábbi rendeletet alkotja:
Bácsalmás Város Önkormányzatának Képviselő-testülete

6/2010. (II. 24.) rendelete

az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009.(XII.23.) rendelet módosításáról

Bácsalmás Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. tv. 36. § (2) bekezdésében és az 58. §-ában kapott felhatalmazás alapján az önkormányzat tulajdonában lévő helyiségek, ingatlanok bérletéről és elidegenítéséről szóló 25/2009.(XII.23.) rendelet (a továbbiakban: Rendelet) módosítására az alábbi rendeletet alkotja:

1.§

A Rendelet 3.§-a új (6) bekezdéssel egészül ki:

„(6) 
Pályázati eljárás lefolytatása nélkül a (2) bekezdés szerinti összeghatár alatti forgalmi értékű, önkormányzati tulajdonban lévő helyiség vagy ingatlan maximum 5 évre adható bérbe, amennyiben a leendő bérlő vállalja, hogy olyan értéknövelő beruházást, felújítást valósít meg, ami a bérleti szerződés lejártát követően az önkormányzat tulajdonába kerül, és amely beruházás értéke a helyiség, ingatlan bérleti szerződése lejártakor annak könyv szerinti értékét legalább 20 %-kal megnöveli. 


A bérleti szerződés feltételeit a Képviselő-testület egyedileg állapítja meg.


Az értéknövelő beruházás meghiúsulása esetén az önkormányzat kártalanítás kifizetése nélkül jogosult a bérleti szerződést felmondani.”

2.§

A Rendelet 4.§ (1) bekezdése új h.) ponttal egészül ki:

„h.) 
a pályázat elbírálása során előnyben részesül az a pályázó, aki olyan értéknövelő beruházást, felújítást valósít meg, ami a bérleti szerződés lejártát követően az önkormányzat tulajdonába kerül, és amely beruházás értéke a helyiség, ingatlan bérleti szerződése lejártakor annak könyv szerinti értékét legalább 20%-kal megnöveli.”

3.§

(1)
A rendelet kihirdetése napján lép hatályba, rendelkezéseit ettől a naptól kezdve kell alkalmazni.

(2)
A rendelet kihirdetéséről a jegyző gondoskodik.

5. napirendi pont
Az önkormányzat 2009. évi költségvetésének IV. negyedévi módosítása

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés és a bizottsági javaslatok lényegét, majd – hozzászólás nem lévén – a rendelet előterjesztés szerinti módosítását szavazásra bocsátja. 

A képviselő-testület egyhangúlag (13 igen szavazattal) az alábbi rendeletet alkotja:
Bácsalmás Város Önkormányzatának Képviselő-testülete

7/2010. (II. 24.) rendelete

az önkormányzat 2009. évi költségvetéséről szóló 3/2009( II. 25. ) rendelet

módosításáról

A rendelet teljes szövegét a jegyzőkönyv 1. számú melléklete tartalmazza.
6. napirendi pont

Az önkormányzat 2010. évi költségvetésének elfogadása

(Az előterjesztés a jegyzőkönyv melléklete.)

- közalkalmazotti kérelem béren felüli juttatásról

(A kérelem a jegyzőkönyv melléklete.)

Zalántai Endre polgármester elmondja, hogy jelentős megszorításokkal sikerült a költségvetésüket egyensúlyba hozni. Ismerteti az előterjesztés-kiegészítésben szereplő és a bizottsági javaslatok lényegét. Az Okmányirodát át szeretnék telepíteni a Polgármesteri Hivatalba. Nehéz munkán vannak túl, az ország helyzetét mindenki ismeri. Február 2-án volt a költségvetés I. fordulós tárgyalása, bevételnövelő, kiadáscsökkentő intézkedéseket hozott a képviselő-testület. Fontosnak tartja, hogy működési hitel felvétele nem szerepel a költségvetésben. Felhívja a figyelmet az előterjesztésben szereplő szigorítások rendeletbe építésére, és a költségtakarékos gazdálkodás szükségességére. 
Az adható juttatásokat minden területen el kellett vonniuk. A közalkalmazottak beadvánnyal éltek, melynek ismerteti a lényegét. Úgy véli, hogy a költségvetés számainak felborítása nélkül nincs lehetőség a kérelem támogatására. Külön fogja megszavaztatni a költségvetést és a kérelemmel kapcsolatos határozati javaslatot. Ismerteti a béren felüli juttatással kapcsolatos, alábbi határozat szerinti határozati javaslatot.
Kiss Zoltán képviselő elmondja, hogy ő volt az, aki ígéretet tett arra, hogy lehetőség esetén megvizsgálják a közalkalmazotti juttatás kérdését. Nem tudtak semmit adni, sőt el is kellett venniük. Két lehetőség van, az egyik a létszámcsökkentés. Kiválaszthatnak 5-6 kollégát, vagy pedig megmarad az állása mindenkinek, és lemondanak a néhányezer forintos juttatásról, amely összességében 16 millió Ft-ot jelent. 
Úgy gondolja, hogy jó döntést hoztak, a következtetéseket levonták, nem volt más lehetőség. A gyereklétszám csökken, a normatíva nem fedezi a kiadásokat. A határozati javaslat szerint a második félévben ismét megvizsgálják a béren felüli juttatások nyújtásának kérdését, de nem hiszi, hogy ebben az évben lesz erre pénz, mert nincs honnan elvenni. Azzal ért egyet, hogy minden pedagógusnak maradjon meg a munkája, ne kelljen most új munkahelyet keresniük; kéri, értsék meg, hogy nem volt más lehetőség. 
Eltökéltek voltak, hogy semmiféleképpen nem fognak működésre hitelt felvenni. Minden évben egyre kevesebb pénzük van. A képviselő-testület mandátuma október környékén lejár. Felelőtlen ígéreteket nem tehetnek. Az előző év decemberében is voltak problémák (amelyeket sikerült megoldani), biztos abban, hogy az idén is lesznek. 

Dr. Keresztury Monika jegyző elmondja, hogy február 4-én, a költségvetés I. fordulós tárgyalását követően egyeztetés volt, akkor erről beszéltek az intézmények és az érdekképviseletek vezetőivel. Pontosításként elmondja, hogy nem magát az utalványt vonták meg, hanem ennek az utalványnak nem biztosítanak pénzügyi fedezetet. A képviselő-testület az I. fordulós tárgyaláskor olyan határozatot hozott, hogy ha az intézmények az eddigiektől sokkal szigorúbb gazdálkodással valamilyen módon megtakarításhoz jutnak, akkor azzal megteremtik annak a lehetőségét, hogy juttatásokat adjanak a munkavállalóknak. Annyit kért a testület, hogy lehetőség esetén előzetes tájékoztatással éljen az intézményvezető a testület felé, és előre megadták a felhatalmazást arra, hogy a bérmaradványt, vagy működésből fennmaradó maradványt, bármilyen címen származó megtakarítást az intézmény a saját céljaira felhasználhassa. 
A hivatalon belül és az intézmények is megtakarításra vannak ösztönözve. Úgy gondolja, hogy a képviselő-testület hozzáállása mindenképpen pozitív, mert mondhatta volna azt is, hogy a korábbi évekhez hasonlóan elvonja a megtakarítást. Ha az intézmény ki tudja gazdálkodni, lehetősége lesz kifizetni az utalványt. Bízik abban, hogy lesz erre lehetőség, ez majd a jövőben kiderül. 
Benák Róbert képviselő megjegyzi, hogy egy felmérés szerint Bácsalmás is azon 20 % magyarországi önkormányzat között van, amelynek a működésre még nem kellett hitelt felvennie. A mostani megszorítás már nagyon szigorú. Az egyeztetések folyamatosak voltak. Sorra vettek minden tételt, hogy hol tudnak kiadást csökkenteni. Eddig nem volt jellemző, hogy ilyen intézményrendszerű összgondolkodás előzzön meg egy költségvetést.
Kovács B. Károlyné képviselő, általános iskolai igazgató kijelenti, hogy meghasonlik az ember, mint képviselő. A kollégái nem gyűjtöttek más intézményben aláírást, de minden intézményt egyaránt érint a béren felüli juttatás megvonása. Ő azért nem írta alá a gyűjtőívet, mert képviselőként támogatta a költségvetési rendelet megalkotását. 

Intézményt átszervezni csak tanév végén lehet, nem hozhat most a képviselő-testület olyan döntést, hogy 4-5 pedagógustól megválik. A fejétől bűzlik a hal, minden fentről indul. Olyan törvényeket hoznak, hogy a köztisztviselők részére kötelezővé teszik a cafeteria-juttatást, és ily módon előnyös helyzetbe hozzák őket. A város életében jelentős szerepet töltenek be, pl. az ünnepi műsorokat a közalkalmazottak szervezik; meghívják a köztisztviselőket a március 15-i műsorra, nem sokan szoktak részt venni közülük ilyen rendezvényen. 

A dologi kiadásokat nagyon lecsökkentették az iskolában, nem valószínű, hogy megtakarítás keletkezik. Kollégái eleget tesznek az elvárásoknak, de tudniuk kell a képviselőknek, hogy nem értenek egyet a béren felüli juttatás megvonásával.

Dr. Keresztury Monika jegyző megjegyzi, hogy a közalkalmazottaknak is van olyan törvény által, kötelezően előírt juttatásuk, amelyre a központi költségvetés nem biztosít fedezetet, mint pl. az 5 ezer 2-300 Ft-os minőségi bérpótlék, ill. a szakkönyvvásárlás néhányezer Ft-ja. Azt gondolja, hogy ami a közalkalmazottaknak kötelezően, jogszabály szerint jár, és amit a városnak kell kigazdálkodnia, azt ők is megkapják, úgymint a köztisztviselők a cafeteria-juttatást. Nagyságrendben valóban néhány tízezer forintos eltérés lehet, de ezt akkor is biztosítják, hiszen törvényi kötelezettségük. Ettől sem a közalkalmazottak, sem a köztisztviselők esetében nem térhetnek el, erre gondosan ügyelnek. 
Zalántai Endre polgármester felhívja a figyelmet arra, hogy a gimnáziumból az 1 fő karbantartó és a 1,5 fő pedagógus nyugdíjazás miatt távozik, nem ők küldik el őket. 
Benák Róbert képviselő a gáz- és villanyköltségek vonatkozásában megjegyzi, hogy az idén február 1-jétől lehetőségük van az önkormányzatoknak alternatív szolgáltatókkal való szerződésre, ebből 5-7 %-os megtakarítás várható. 

Kiss Zoltán képviselő kéri, ne feledkezzenek meg arról, hogy az összes óvodát és az iskolákat felújítják, a korszerű nyílászárók cseréjével jelentős megtakarítás várható.
Zalántai Endre polgármester az imént ismertetett határozati javaslatát szavazásra bocsátja.

A képviselő-testület 9 igen szavazattal, 2 ellenszavazattal (Kovács B. Károlyné és Tóth Árpád) és 2 tartózkodással (Rostás Tibor, dr. Száhl Imre) az alábbi határozatot hozza:
66/2010. (II. 23.) Bácsalmás v. öh.

Béren felüli juttatások 

nyújtásának vizsgálata
Határozat 
Bácsalmás Város Önkormányzatának Képviselő-testülete (a továbbiakban: Képviselő-testület) a közalkalmazottak béren kívüli juttatására 2010. I. félévében költségvetési fedezet hiányában előirányzatot nem tervez.

A Képviselő-testület 2010. II. félévében – a pénzügyi beszámolók adatainak ismeretében – a béren felüli juttatások nyújtásának lehetőségét újra megvizsgálja a közalkalmazottak, köztisztviselők és a Munka Törvénykönyve hatálya alá tartozó munkavállalók vonatkozásában.

Felelős: Zalántai Endre polgármester

Határidő: 2010. augusztus 1.

Operatív felelős: Váczi Julianna osztályvezető

A határozatról értesül:

- kivonattal: 
1. Zalántai Endre polgármester



2. dr. Keresztury Monika jegyző



3. valamennyi önkormányzati fenntartású intézmény



4. Bácsalmási Kistérségi Többcélú Társulás Munkaszervezete

Tóth Árpád képviselő elmondja, hogy tisztelet és köszönet a választott tisztségviselőknek és az apparátus tagjainak, akik a költségvetést próbálták két lábra állítani. Nagy munkát végeztek. Tisztelendő a szándék, hogy működési hitelt nem terveznek felvenni. Hogy ez sikerül-e, majd év közben ki fog derülni. Ezt a költségvetést egy leköszönő képviselő-testület fogadja el, és hagyja egy új képviselő-testületre. Nem mindegy, hogy milyen a hozomány. E költségvetésben rengeteg munka fekszik, értéke, erőssége az egyensúlyra való törekvés. Ehhez minden tartalékot mozgósítani kell, nem marad tartalék. Problémát lát abban, hogy a tervezés során a bevételek magasan tervezettek, az eddigi tapasztalatokra hagyatkozva fél, hogy a teljesülés nem ilyen mértékű lesz, pl. az iparűzési adónál. Problémát lát abban a megoldásban, hogy a bevételeket minél magasabbra, a kiadásokat minél alacsonyabbra tervezik. Úgy érzi, hogy ez a költségvetés egy évre, túlélésre tervez. 
Problémát lát abban is, hogy a hatékonyságnövelő tanulmányt nem kezelték elég alaposan; külön, informális ülésen kellett volna megvitatniuk, nem volt rá idő. Közel 900 ezer Ft önerőt biztosított a képviselő-testület a pályázathoz. Egy vitairatban olvasta, hogy nem megfelelő a tanulmánynak a tartalmi része. Úgy véli, hogy annak a személynek kellett volna alternatívákat és használható anyagot kérnie, aki egyeztetést folytatott e céggel. 
A túlélésre való tervezést azért is említi, mert nagy hitelállomány terheli őket, a visszafizetés 2012-ben fog kezdődni, 82 millió Ft-tal. Nem tartja megalapozottnak, inkább talált számnak a perköltségre való kötelezettségét az önkormányzatnak.

Zavarban van, nem tudja, volt-e egyeztetés a közalkalmazotti tanács képviselőjével; a kérelem szerint nem volt, a jegyző szerint megtörtént, ő az egyeztetés hiánya miatt szavazott nemmel. 

A költségvetés nemcsak pénzügytechnikai dolog, hanem politikai felelősség is. Látja az elszántságot, tapasztalja, hogy mindenki jót akar, de nem látja azt a biztosat, hogy a költségvetésből kijönnek, és év végén nem szorulnak működési hitelfelvételre. 

Zalántai Endre polgármester köszöni Tóth képviselő hozzászólását, aki a korábbi években is, amikor 50-70-90 millió Ft mínusszal fogadták el a költségvetést, hasonlóan nyilatkozott. A költségvetést minden évben kihozták nullára, a mostani összeállítása nagyon nehéz volt. A képviselő-testület minden tagjának nagyon oda kell figyelni a bevételek beszedésére, és a kiadások redukálására. Ő egyáltalán nem gondolja, hogy ez egy felelőtlen költségvetés. Megtehették volna, hogy az igényeknek megfelelően tervezik a költségvetést, de a felelős gazdálkodás, felelős gondolkodás miatt nem ezt tették. Mindig egy évre terveznek. A kötvényforrásból jelenleg több pénzük van, mint amit kibocsátottak az előző évi szerencsés árfolyamnyereség miatt. A kötvényforrásból fejlesztésekre költöttek, egyedül a 2008-as időközi választás volt működési tétel. A hatékonyságnövelő tanulmány a mai ülés témája. Kérdezi a képviselőt, talált-e benne olyan észrevételt, ötletet, amelyről korábban nem beszéltek, mert ő nem. Úgy véli, hogy ez egy igen felelős költségvetés, és minden képviselő nyugodt szívvel elfogadhatja.
Dr. Keresztury Monika jegyző kijelenti, hogy február 4-én volt egyeztető tárgyalás a költségvetésről, ezt az itt ülő intézményvezetők is megerősíthetik. Nem felel meg a valóságnak a közalkalmazotti beadványnak az a része, hogy nem előzte meg a döntést érdekegyeztető fórum. Az I. fordulós tárgyalást követően, amikor már kialakultak a számok, összehívták az intézményvezetőket, gazdasági vezetőket, érdekképviseleti szerveket, akik elmondták a véleményüket, ez a jegyzői tájékoztatóban olvasható is. A döntést illetően félreértés van, mert azt a mai napon hozza meg a képviselő-testület. 

Ez a költségvetés mínusz 219 millió Ft-ról indult. Ez a mínusz 219 millió Ft hiány a koncepcióban szereplő elképzeléseknek, terveknek az átfordítása volt pénzügyi területre. Ezt kellett egyensúlyba hozni, iszonyatos erőfeszítéssel, iszonyatos áldozatok árán tudták ezt a mai állapotot produkálni. A hivatalon belüli munkatörvénykönyves, közalkalmazotti, ügykezelői, kisegítői rétegnek ugyanolyan fájdalmas ez a lépés, mint az intézmények dolgozóinak, amely éves szinten 16 millió Ft-ot jelent. Akármennyit is egyeztetnek, ha a 16 millió Ft-ot nem tudják előteremteni, akkor nincs miről beszélniük. 
A költségvetést működési hitel felvétele nélkül szeretnék megvalósítani. A költségvetés egy évre szól. Senki nem számított ilyen mértékű normatíva-csökkentésre. Az előző évben alultervezték az iparűzési adóbevételt, 16 millió Ft-ot vissza kellett fizetniük a központi költségvetésbe adóerő-képesség változása miatt. Ezt a hibát még egyszer nem szeretnék elkövetni. A testület döntéséhez szigorúan tartja magát, a kintlévőségeket minden úton-módon be fogják hajtani, megvan a realitása a tervezett bevételek produkálásának. 
A hatékonyságnövelő tanulmány ebben a gazdasági helyzetben használhatatlan. Intézményvezetőkkel, képviselőkkel bizottsági üléseken, szakmai fórumokon átbeszélték már a tanulmány javaslatait, és azt látták, hogy vagy már túlhaladtak ezen, vagy nincs realitása. Jogos az észrevétel, hogy valóban kérni kellett volna, hogy ezen lépjenek túl, és más irányba induljanak el, de ezek az információk számára az intézményvezetőkkel való egyeztetés során lettek ismertek. A pályázatírók el voltak maradva, az utómunkálatok még októberben is folytak, a határidő szűkös volt, a teljesítést le kellett igazolni ahhoz, hogy ne 16 millió Ft-jába kerüljön az önkormányzatnak a tanulmány. 

Benák Róbert képviselő megjegyzi, hogy az önkormányzat megtérülő befektetéseket tart szem előtt. Egyetért az iparűzési adó magasabb szinten való tervezésével, hogy ne kelljen visszafizetniük jelentős összeget. A hatékonyságnövelő tanulmány javaslatairól egész évben tárgyalhatnak. Ha a javaslatokat megvalósították volna, most nem lenne konyha és gimnázium. A perköltséget nem ez a képviselő-testület generálta. A költségvetés nem politika, hanem racionális, felelősségteljes döntés. 
Zalántai Endre polgármester – több hozzászólás nem lévén – kéri, hogy aki a költségvetési rendelet előterjesztés szerinti megalkotásával ért egyet, kézfeltartással jelezze.

A képviselő-testület 12 igen szavazattal és 1 ellenszavazattal (Tóth Árpád) az alábbi rendeletet alkotja:

Bácsalmás Város Önkormányzatának Képviselő-testülete

8/2010. (II. 24.) rendelete

az önkormányzat 2010. évi költségvetéséről

A rendelet teljes szövegét a jegyzőkönyv 2. számú melléklete tartalmazza.

Zalántai Endre polgármester az előterjesztés-kiegészítés határozati javaslatát szavazásra bocsátja.
A képviselő-testület egyhangúlag (13 igen szavazattal) az alábbi határozatot hozza:
67/2010. (II. 23.) Bácsalmás v. öh.

Az önkormányzat 2010. évi költségvetése

indokolásának elfogadása, 

létszámcsökkentés a Hunyadi János Gimnázium

és Szakiskolában, valamint a

Bácsalmási Önkormányzati Közszolgáltatási 

Közhasznú Nonprofit Kft. előfinanszírozása
Határozat 
1. Bácsalmás Város Önkormányzatának Képviselő-testülete (a továbbiakban: Képviselő-testület) a 2010. évi költségvetés szöveges indokolását a melléklet szerint elfogadja.
2. A Képviselő-testület a Hunyadi János Gimnázium és Szakiskola engedélyezett létszámkeretét 1 fő karbantartó álláshellyel csökkenti, a csökkentés a 2010. évi költségvetési rendeleten átvezetésre került.

3. A Képviselő-testület a Hunyadi János Gimnázium és Szakiskola engedélyezett létszámkeretét 1,5 fő pedagógus álláshellyel csökkenti, a létszámcsökkentésre a 2009/2010-es tanév végével kerül sor.

4. A Képviselő-testület engedélyezi a Bácsalmási Önkormányzati Közszolgáltatási Közhasznú Nonprofit Kft. számára a 2010. évre jóváhagyott támogatásának legfeljebb 65 %-os mértékű (19.500 E Ft) finanszírozását 2010. június 30-ig.

5. A Képviselő-testület a 2010. I. negyedévi költségvetési rendelet módosításakor a 2010. évi költségvetésből zárolja az alábbi felhalmozási kiadásokat:

- fogászati rendelő építészeti feltételeinek 

   kialakítása (eszközbeszerzés)



5.000 E Ft

- 2 db laptop vásárlás (beruházás, városüzemeltetés)
   400 E Ft

- 1 db személygépkocsi (építésügyi hatóság)

2.500 E Ft

- ügyfélhívó rendszer (okmányiroda)


1.500 E Ft

- klímaberendezés (okmányiroda)



   200 E Ft

Határidő: 1. és 2. pontnál azonnal, a 3. pontnál a 2010. júniusi testületi ülés,


      4. pontnál: 2010. június 30., 5. pontnál: 2010. áprilisi testületi ülés

Felelős: Zalántai Endre polgármester

Operatív felelős: Váczi Julianna gazdasági osztályvezető, 

                      Snyehola Gézáné számviteli ügyintéző

A határozatról értesül: 

- kivonattal:
1. Zalántai Endre polgármester



2. dr. Keresztury Monika jegyző


3. Váczi Julianna gazdasági osztályvezető


4. Hunyadi János Gimnázium és Szakiskola igazgatója


5. BÖK NKft.

Melléklet a 67/2010. (II. 23.) Bácsalmás v. öh. határozathoz

„Az önkormányzat 2010. évi költségvetési rendeletének indokolása

Bácsalmás Város Önkormányzatának Képviselő-testülete 2010. február 2-i rendkívüli ülésén I. fordulóban tárgyalta a 2010. évi költségvetés tervezetét. Az előterjesztéshez készült „Kiegészítésben” javasolt kiadáscsökkentő és bevételnövelő intézkedéseket a Képviselő-testület elfogadta. A testület határozatának megfelelően a hiány kezelésére javasolt tételek a költségvetési rendeletbe beépítésre kerültek. 

Az előterjesztéshez csatoljuk az államháztartásról szóló 1992. évi XXXVIII. tv. 67. §, 68. §. 68/A.§ -ai és az államháztartás működési rendjéről szóló 292/2009. (XII.19.) kormányrendelet 36. §-a alapján készült 2010. évi rendelet-tervezetet, valamit az azt megalapozó mellékleteket.

A Képviselő-testület a költségvetési hiány belső finanszírozására a 2009. évi pénzmaradványból 206.365 EFt-ot, a költségvetési hiány külső finanszírozására a befektetési célú értékpapír értékesítéséből 15.387 EFt-ot hagyott jóvá.

A költségvetés I. fordulós tárgyalásánál a képviselő-testület tapasztalhatta, hogy az önkormányzat nehéz költségvetési év elé néz. Fontosnak tartjuk hangsúlyozni, hogy Bácsalmás város 2010. évi költségvetése úgy került összeállításra, hogy nem volt szükség működési célra hitelfelvételt tervezni. A nagyobb részben az állami támogatásokból származó hiány kezelésére a 2010. évben az intézmények és a Polgármesteri Hivatal működési kiadásainak csökkentése, a befolyó kamatbevételek működési célra történő felhasználása, valamint képviselők tiszteletdíjról való lemondása szolgál.

A fentiek figyelembevételével megállapítható, hogy a 2010. évi költségvetés legfőbb érdeme, hogy jelentős megszorítások és a gazdasági válság negatív hatása ellenére működési hitelfelvételre nem szorul. Annak érdekében, hogy az elfogadott költségvetés számai tarthatóak legyenek, a pénzellátás és az előirányzatok felhasználása tekintetében szigorításokat javasolunk a rendeletbe építeni. 

A 2010. évi költségvetési rendelet új elemei:

· A rendelet 5. § (1) bekezdése a környezetvédelmi alap létrehozásáról rendelkezik, melyet kötelezően előírt a környezetvédelemről szóló 12/2003. (VI.25.) helyi rendelet.

· A költségvetés jóváhagyott előirányzataiból év közben képződött bevételi többletek és felszabaduló előirányzatok összegére javasoljuk a testületnek az intézményi tartalékalap létrehozását, melyet a rendelet 5. § (2) bekezdése tartalmaz. 

· A 14. § (2) bekezdésben javasoljuk megadni azt a lehetőséget az intézményvezetőknek, hogy 2010. évben a feladatellátás veszélyeztetése nélkül az elért előirányzat megtakarítást év közben felhasználhassák a képviselő-testület tájékoztatása mellett.

· A rendelet 16. §-ában a Bácsalmási Önkormányzati Közszolgáltatási Közhasznú Nonprofit Kft támogatásával kapcsolatos gazdálkodási szabályokat is javasolunk rögzíteni, tekintettel arra, hogy a Kft a közszolgáltatási szerződésben foglalt feladatellátására kapott támogatása miatt az intézményekkel azonos megítélés alá esik.

· Az önkormányzati forrásból nyújtott támogatások elszámolását fontosnak tartjuk kiterjeszteni a kisebbségi önkormányzatokra is {rendelet 10. § (4)}, megegyezően a civil szervezetekre vonatkozó szabályokkal.

· Az önkormányzat megbízott könyvvizsgálója céljelleggel belső vizsgálatot végezhet az intézmények és a többségi önkormányzati tulajdonban lévő gazdasági társaságoknál a nyújtott támogatás célszerű, szabályszerű és hatékony felhasználása érdekében. {rendelet 17. § (2)}.

Az intézményeknél meglévő üres álláshelyekre 2010. évben személyi juttatást nem terveztünk, ezért ezek a státuszok 2010. évben nem tölthetők be {Ámr. 85. § (4)}. A Hunyadi János Gimnázium és Szakiskola intézményvezetőjével egyeztetés alapján az engedélyezett létszámkeretét 1 fő karbantartóval javasoljuk csökkenteni. A 2010/2011-es tanévre vonatkozólag 1,5 pedagógus álláshely válik feleslegessé az intézményben, az ezzel kapcsolatos döntését (az intézmény létszámkeretének csökkentését) a képviselő-testületnek a tanév végével meg kell hoznia. A létszámkeret csökkentése többletkiadásokkal nem jár.”

7. napirendi pont
Sportegyesületek beszámolója

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét és a bizottsági javaslatokat. 

Agócs László képviselő, a Bácsalmási Bácska SE és Ifjúsági Közhasznú Egyesület elnöke kijelenti, hogy valótlan tartalmú hírek keringenek a városban. Az egyesület saját erőből beadott egy pályázatot az MVH-hoz. A pályázat nyertes lett 19.600 ezer Ft értékben, melyből 14,5 millió Ft infrastrukturális beruházásra, a fennmaradó rész a fogathajtó sporttal kapcsolatos eszközökre fordítható. Az egyesület a volt vásártér területét kapta meg az önkormányzattól. Egy szeméttelepet kaptak, amelyet vállalkozók támogatásával saját maguk tettek rendbe, és folyamatosan karbantartanak. Levettek a város válláról egy gondot. Az infrastrukturális beruházás vizesblokk, bírói emelvény, lelátó megvalósítását, az eszközbeszerzés hintók stb. beszerzését takarja. Az utófinanszírozott pályázat elnyerése után két lehetőségük volt. Az egyik szerint keresnek egy pénzintézetet a kiadások előfinanszírozására, és a pályázat lezárta után az önkormányzat maradványértéken megvásárolja a beruházást. A másik lehetőség az, hogy az önkormányzatot kérik előfinanszírozásra kamatmentes kölcsön formájában. Az egyesület ennek ellentételezéseként vállalta azt, hogy az 5 év utánkövetés lejártával ajándékozás címén ingyen a város tulajdonába adja ezt a létesítményt. Úgy gondolja, ez megfelelő kamat arra az 5-6 hónapra, ameddig az önkormányzat megfinanszírozza nekik ezt az összeget. A pályázat megvalósítását bácsalmási vállalkozók bevonásával tervezik, az eszközeik java részét bácsalmási kereskedőktől tudják beszerezni, a támogatás 80 %-a Bácsalmáson marad. Ez a vállalkozóknak bevételt, a beruházónak munkahely-teremtést jelent.
Újabb, 27 millió Ft-os pályázatot nyújtottak be a volt KUNÉP-telep felújítására. A Humán Kft. megszűnéséhez semmi közük a városban terjengő híresztelés ellenére. Az előző pályázatukkal 1 fő munkahelyteremtést vállaltak. A pálya karbantartásáért az önkormányzati kft-nek fizetnek. Az újabb pályázattal lovas centrumot szeretnének kialakítani különböző szolgáltatásokkal, itt 2 fő munkahelyteremtést vállaltak. Minden igyekezetükkel arra törekszenek, hogy az egyesületnek megfelelő lehetőséget teremtsenek az általuk űzött sport normális körülmények közötti folytatására. Azt gondolja, hogy ez a városnak is előnyére válik, hiszen a létesítmény a város tulajdonában fog maradni. 
Az önkormányzati finanszírozással kapcsolatban szeretné tisztázni, hogy bárkinek, bármelyik pillanatban szívesen ad betekintést az egyesület pénzügyeibe, az egyesület anyagi helyzetébe, az egyesület bankszámlájáról, de minden olyan rágalmat jogi útra fog terelni, amely alapján őt vád éri, hogy az önkormányzat által megfinanszírozott összeget nem a meghatározott célra fordítja. 

Farkas Zoltán képviselő megjegyzi, hogy mindkét pályázat 100 %-ban, de utófinanszírozott; a megvalósításuk az egyesületnek pénzébe nem, de hatalmas munkájába kerül, a város gazdagodik ezáltal. 

Agócs László képviselő köszönetet mond Licskó Máriának, dr. Harci Zitának, Baricz Lászlónak, Keresztesy Csabának és Kerényi Tamásnak, akik a második pályázatukat szinte 3 nap alatt készítették el. 

Zalántai Endre polgármester – több hozzászólás nem lévén – kéri, hogy aki a sportegyesületek beszámolóját elfogadja, kézfeltartással jelezze.

A képviselő-testület egyhangúlag (13 igen szavazattal) az alábbi határozatot hozza:
68/2010. (II. 23.) Bácsalmás v. öh.

Sportegyesületek 2009. évi beszámolói
Határozat
Bácsalmás Város Önkormányzatának Képviselő-testülete 

- a Petőfi Városi SE, 

- a Bácsalmási Bácska SE és Ifjúsági Közhasznú Egyesület, 

- a Bácsalmási Sprint SE, 

- a Bácsalmási Küzdősport Egyesület, 

- a Jurinovics Miklós Sporthorgász Egyesület 

2009. évi beszámolóját elfogadja. 
Határidő: azonnal

Felelős: Zalántai Endre polgármester

Operatív felelős: Lovrity Ernőné szakreferens

A határozatról értesül: 

- kivonattal:
1. Zalántai Endre polgármester



2. dr. Keresztury Monika jegyző



3. Lovrity Ernőné szakreferens



4. Petőfi Városi SE



5. Bácsalmási Bácska SE és Ifjúsági Közhasznú Egyesület



6. Bácsalmási Sprint SE



7. Bácsalmási Küzdősport Egyesület



8. Jurinovics Miklós Sporthorgász Egyesület

A Képviselő-testület nem kéri jelenteni a határozatban foglaltak végrehajtásának megtörténtét.

Zalántai Endre polgármester a Jurinovics Miklós Sporthorgász Egyesület beszámolójában jelzett kérésre vonatkozó humánpolitikai bizottsági javaslatot szavazásra bocsátja. 
A képviselő-testület egyhangúlag (13 igen szavazattal) a következő határozatot hozza:
69/2010. (II. 23.) Bácsalmás v. öh.

Jurinovics Miklós Sporthorgász

Egyesület kérése
Határozat
Bácsalmás Város Önkormányzatának Képviselő-testülete (a továbbiakban: Képviselő-testület) a Jurinovics Miklós Sporthorgász Egyesület 2009. évi beszámolójában jelzett kérésről az alábbiak szerint dönt:

a) a Képviselő-testület a horgásztó melletti zsilip megerősítése céljára biztosítja a városban keletkező betonhulladékot (pl. a művelődési ház mögötti Lila Büfé elbontása során);

b) a horgásztó vízszennyeződése okának kiderítése céljából a Polgármesteri Hivatal és a Jurinovics Miklós Sporthorgász Egyesület kezdeményezze az Alsó-Duna-völgyi Környezetvédelmi és Vízügyi Igazgatósággal (Baja, Széchenyi I. u. 2/C.) a kapcsolatfelvételt.

Határidő: a) pontnál: folyamatos

                b) pontnál: 2010. március 5. 

Felelős: Zalántai Endre polgármester

              dr. Keresztury Monika jegyző

Operatív felelős: Keresztesy Csaba üzemeltetési ügyintéző 

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Jurinovics Miklós Sporthorgász Egyesület

8. napirendi pont
Belső ellenőri jelentések kiemelt működési támogatásban részesült szervezetek támogatás-elszámolásáról

(A belső ellenőri jelentések a jegyzőkönyv mellékletét képezik.)
Zalántai Endre polgármester ismerteti, hogy a belső ellenőr mely szervezetek támogatás-elszámolását ellenőrizte. Ismerteti a Pénzügyi és Fejlesztési Bizottság határozati javaslatát, melyet – hozzászólás nem lévén – szavazásra bocsát.

A képviselő-testület egyhangúlag (13 igen szavazattal) az alábbi határozatot hozza:
70/2010. (II. 23.) Bácsalmás v. öh.

Belső ellenőri jelentés a működési 

támogatásban részesült szervezetek 

támogatási elszámolásáról 
Határozat
Bácsalmás Város Önkormányzatának Képviselő-testülete úgy dönt, hogy a 2009. évben működési támogatásban részesült szervezetek, így 

· a Petőfi VSE

· a Bácsalmási Küzdősport Egyesület

· a Bácsalmási Sprint Sportegyesület

· a Bácsalmási Bácska Sportegyesület

· a Jurinovics Miklós SHE

· a Magyar Vöröskereszt Bács-Kiskun Megyei Szervezet Bácsalmási Kirendeltsége

· az Őszikék Nyugdíjas Klub és Dalkör

· a Vörösmarty Oktatásfejlesztési és Tehetséggondozó Alapítvány

· a Magyar Vöröskereszt Bács-Kiskun Megyei Igazgatósága

· a Bácsalmás és Vidéke Tűzoltó Köztestület

· a Bácsalmási Nagycsaládosok Egyesülete

· a Bácsalmási Természetvédők és Díszmadártenyésztők Klubja

· az Önkéntes Tűzoltó Egyesület

támogatási elszámolására vonatkozó belső ellenőri jelentéseket elfogadja.

Határidő: azonnal

Felelős: Zalántai Endre polgármester

Operatív felelős: Lovrity Ernőné szakreferens

A határozatról értesül: 

- kivonattal:
1. Zalántai Endre polgármester



2. dr. Keresztury Monika jegyző



3. Lovrity Ernőné szakreferens

4. Váczi Julianna osztályvezető



5. Bácsalmási Többcélú Kistérségi Társulás Munkaszervezet 

    Belső Ellenőrzési Csoport

A Képviselő-testület nem kéri jelenteni a határozatban foglaltak végrehajtásának megtörténtét.

9. napirendi pont
Sportegyesületek támogatása

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, a Humánpolitikai Bizottság, valamint a Pénzügyi és Fejlesztési Bizottság határozati javaslatát, melynek indokolására megkéri a bizottsági elnököt.

Farkas Zoltán képviselő elmondja, hogy délelőtt egyeztető fórum volt a bizottsági javaslatokról. A sportegyesületek támogatásáról a bizottsági állásponttól eltérő javaslat született, melynek ismertetésére megkéri az alpolgármestert.
Mancz Ferenc alpolgármester kijelenti, hogy a 2009-es évhez képest megszorítást jelent az előterjesztés határozati javaslata. A bizottsági ülésen elhangzott, hogy bizonyos egyesületek szponzoroktól támogatáshoz jutnak, ezért a város terheit csökkenteni lehetne. Az egyeztető fórum javaslata az volt, hogy tartsák meg e lehetőség figyelembevételével a 2009-es támogatási keretet. Ez azt jelenti, hogy a Petőfi VSE támogatását csökkenteni tudják a külső támogatás gyanánt. A 2010-es évre betervezett 5 millió Ft-os támogatásból mintegy 600 ezer Ft maradványuk lenne. Ez évben előtte állnak még egy-két kiemelt sportrendezvénynek (pl. Bácsalmási Vágta), ill. több egyéni sportoló nemzetközi szereplése várható, az ilyen, előre nem látható támogatások céljára javasolják a 600 ezer Ft-ot sporttartalék alapba helyezni. Az egyeztető fórum határozati javaslata az, hogy a Petőfi VSE részére 2 millió Ft, a Bácsalmási Bácska SE és Ifjúsági Közhasznú Egyesület részére 1,5 millió Ft, a Bácsalmási Sprint SE részére 400 ezer Ft, a Bácsalmási Küzdősport Egyesület részére 250 ezer Ft, a Jurinovics Miklós Sporthorgász Egyesület részére 250 ezer Ft támogatást biztosítsanak, és 600 ezer Ft-ot helyezzenek tartalékalapba. 
Kiss Zoltán képviselő, PFB-elnök szerint nincs joga ahhoz, hogy a Pénzügyi és Fejlesztési Bizottság határozati javaslatát visszavonja, de maximálisan egyetért az alpolgármester javaslatával. A bizottság nem véletlenül tett javaslatot a kisebb egyesületek támogatásának megemelésére. Kéri az egyesületeket, hogy külföldi út előtt kérjék az önkormányzat segítségét. Arra törekszenek, hogy a támogatási rendszerük igazságos legyen. 

Agócs László képviselő a Pénzügyi és Fejlesztési Bizottság javaslatával ért egyet. Bejelenti, hogy érintett, és nem fog szavazni. 
Zalántai Endre polgármester az alpolgármester által ismertetett határozati javaslatot szavazásra bocsátja.

A képviselő-testület 11 igen szavazattal és 1 ellenszavazattal (Tóth Árpád, érintettség miatt nem szavaz Agócs László képviselő) az alábbi határozatot hozza:
71/2010. (II. 23.) Bácsalmás v. öh.

Sportegyesületek 2010. évi támogatása
Határozat
1. Bácsalmás Város Önkormányzatának Képviselő-testülete a 2010.évi költségvetése terhére a sportegyesületek támogatására biztosított előirányzatot az alábbiak szerint osztja fel:

- Petőfi Városi SE
2.000.000 Ft 

- Bácsalmási Bácska SE és Ifjúsági Közhasznú Egyesület 
1.500.000 Ft

- Bácsalmási Sprint SE 
   400.000 Ft

- Bácsalmási Küzdősport Egyesület  
   250.000 Ft

- Jurinovics Miklós Sporthorgász Egyesület 
   250.000 Ft 

- sporttartalék alap
   600.000 Ft

2. A Képviselő-testület az egyesületekkel a támogatás biztosítására és elszámolására megállapodást köt. 

Határidő: 1. pontnál: azonnal, 2. pontnál: 2010. március 10.

Felelős: Zalántai Endre polgármester

Operatív felelős: Lovrity Ernőné szakreferens

A határozatról értesül: 

- kivonattal:
1. Zalántai Endre polgármester

2. dr. Keresztury Monika jegyző

3. Váczi Julianna gazdasági osztályvezető

4. Lovrity Ernőné szakreferens

- levélben: 
1. Petőfi Városi SE

2. Bácsalmási Bácska SE és Ifjúsági Közhasznú Egyesület 

3. Bácsalmási Sprint SE

4. Bácsalmási Küzdősport Egyesület

5. Jurinovics Miklós Sporthorgász Egyesület
A képviselő-testület 15 óra 34 perctől 15 óra 45 percig szünetet tart.

10. napirendi pont
Közművelődési feladat-ellátási szerződés meghosszabbítása

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, az abban szereplő határozati javaslatot, valamint a Humánpolitikai és a Jogi és Ügyrendi Bizottság határozati javaslatát, melyet – kérdés, észrevétel nem lévén – szavazásra bocsát.

A képviselő-testület egyhangúlag (13 igen szavazattal) az alábbi határozatot hozza:

72/2010. (II. 23.) Bácsalmás v. öh.

Közművelődési feladat-ellátási szerződés

meghosszabbítása a Leisure Bt-vel
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) a Leisure Bt-vel kötött, 2005. április 20-án kelt közművelődési feladat-ellátási szerződést 2010. március 1-jétől – 2010. május 31-ig, illetve a művelődési ház felújításával kapcsolatos beruházás tényleges megkezdéséig meghosszabbítja. 

2. A Képviselő-testület a mellékelt szerződésmódosítást jóváhagyja, és felhatalmazza a polgármestert az aláírására. 

Határidő: azonnal

Felelős: Zalántai Endre polgármester

Operatív felelős: Lovrity Ernőné szakreferens

A határozatról értesül: 

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna osztályvezető



4. Lovrity Ernőné szakreferens

 - levélben:
1. Leisure Bt.

Melléklet a72/2010. (II. 23.) Bácsalmás v.öh. számú határozathoz

„Közművelődési megállapodás

1.sz. módosítása

Bácsalmás, Szent János u. 9. szám alatti önkormányzati tulajdonban lévő művelődési ház közművelődési feladatai ellátására

Amely létrejött egyrészről Bácsalmás Város Önkormányzata (6430 Bácsalmás, gróf Teleki u. 4-8.) képviseli: Zalántai Endre polgármester, mint Megrendelő
másrészről a Leisure Bt. (6430 Bácsalmás, Szent János u. 9.) képviseli: Feketéné Ónodi Erzsébet és Udvardyné Major Terézia, mint Vállalkozó
között a mai napon, az alábbi feltételekkel:

A felek a közöttük 2005. április 20-án létrejött közművelődési megállapodást az alábbiak szerint módosítják:

1./ A megállapodás 3. pontja az alábbira változik:

„3. A jelen megállapodás 2010. március 1-től 2010. május 31-ig, illetve a művelődési ház felújításával kapcsolatos beruházás tényleges megkezdéséig hatályos.”

2./ A közművelődési megállapodás 1. sz. mellékletében a megállapodás időtartama az alábbira változik: 

„2010. március 1-től 2010. május 31-ig, illetve a művelődési ház felújításával kapcsolatos beruházás tényleges megkezdéséig hatályos”

A közművelődési megállapodás fenti módosításokkal nem érintett részei változatlanul érvényesek.

Bácsalmás, 2010. február ……..

  Zalántai Endre        dr. Keresztury Monika             Feketéné Ónodi Erzsébet
       Udvardyné Major Terézia

   polgármester
jegyző
                                   Leisure Bt.


               M e g r e n d e l ő


                                 V á l l a l k o z ó”

11. napirendi pont
Működési támogatás biztosítása a Bácsalmás Kistérségi Többcélú Társulás részére

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, valamint a Pénzügyi és Fejlesztési Bizottság határozati javaslatát. 
Tóth Árpád képviselő érdeklődik, hogy minden önkormányzatnak szükséges volt-e pótelőirányzatot biztosítani, vagy csak Bácsalmásnak.

Zalántai Endre polgármester elmondja, hogy a kistérségi társulás támogatása létszámarányosan történik, az óvodai, iskolai működtetés miatt egyes településeknél másfajta számítás van. 
Tóth Árpád képviselő kérdezi, hogy a saját terhüket finanszírozzák-e ezzel.

Zalántai Endre polgármester igennel válaszol, majd a bizottsági javaslatot szavazásra bocsátja.

A képviselő-testület egyhangúlag (13 igen szavazattal) az alábbi határozatot hozza:
73/2010. (II. 23.) Bácsalmás v. öh.

Működési támogatás biztosítása a

Bácsalmás Kistérségi Többcélú Társulásnak
Határozat
Bácsalmás Város Önkormányzatának Képviselő-testülete a 2010. évi költségvetésében 352 E Ft pótelőirányzatot biztosít a Bácsalmási Kistérségi Többcélú Társulás Munkaszervezete 2010. évi működéséhez a gázközmű-vagyon értékpapír értékesítésének többletbevétele terhére.

Határidő: a 2010. évi költségvetés I. negyedévi módosítása

Felelős: Zalántai Endre polgármester

Operatív felelős: Váczi Julianna gazdasági osztályvezető

A határozatról értesül:

- kivonattal:
1. Zalántai Endre polgármester



2. Keresztury Monika jegyző



3. Váczi Julianna gazdasági osztályvezető



4. Bácsalmási Kistérségi Többcélú Társulás Munkaszervezete

12. napirendi pont
Tiszteletdíjról való lemondás

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét. Hozzáteszi, hogy Kiss Zoltán és Farkas Zoltán képviselők is lemondtak a tiszteletdíjukról szeptemberig.
Dr. Keresztury Monika jegyző pontosításul elmondja, hogy korábban mondott le az alpolgármester az egyhavi tiszteletdíjáról, Kiss Zoltán és Farkas Zoltán a nyolc havi tiszteletdíjáról, amely már be van állítva a költségvetésbe.
Zalántai Endre polgármester kiegészítésül elmondja, hogy a Jogi és Ügyrendi, valamint a Pénzügyi és Fejlesztési Bizottság véleményezte az előterjesztést, amelyet elfogadásra javasoltak.

Agócs László képviselő megjegyzi, hogy őt is foglalkoztatta a tiszteletdíjról való lemondás gondolata, de mivel a 2009. évi tiszteletdíját különböző rendezvények és egyesületek támogatására használta fel, 2010-ben is ezt fogja tenni.
Zalántai Endre polgármester a bizottsági határozati javaslatokat szavazásra bocsátja.

A képviselő-testület egyhangúlag (13 igen szavazattal) az alábbi határozatot hozza:
74/2010. (II. 23.) Bácsalmás v. öh.

Tiszteletdíjról való lemondás
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) Mancz Ferenc alpolgármester, Benák Róbert, Szente Tibor képviselők, valamint dr. Ujlaki Eszter, Szenténé Neumann Katalin és Bailo Amadou bizottsági tagok tiszteletdíjukról való lemondó nyilatkozatát tudomásul veszi.

2. A Képviselő-testület a tiszteletdíjról való lemondások miatt elrendeli a 2010. évi költségvetésében a személyi juttatások jóváhagyott előirányzatából 1.157 E Ft, valamint munkáltatót terhelő járulékok jóváhagyott előirányzataiból 312 E Ft összegek, összesen 1.469 E Ft átcsoportosítását az intézményi céltartalékba.
3. A Képviselő-testület döntését a 2010. I. negyedéves rendelet-módosítással át kell vezetni a 2010. évi költségvetési rendeleten.
Határidő: 1 és 2. pontnál: azonnal, 

                3. pontnál: a 2010. áprilisi soros képviselő-testületi ülés

Felelős: Zalántai Endre polgármester

Operatív felelős: Váczi Julianna gazdasági osztályvezető

A határozatról értesül: 

- kivonattal:
1. Zalántai Endre polgármester



2. Mancz Ferenc alpolgármester



3. Benák Róbert képviselő



4. Szente Tibor képviselő



5. dr. Ujlaki Eszter bizottsági tag



6. Szenténé Neumann Katalin bizottsági tag



7. Bailo Amadou bizottsági tag



8. dr. Keresztury Monika jegyző



9. Váczi Julianna gazdasági osztályvezető

13. napirendi pont
Helyiségbérleti szerződések jóváhagyása

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, a Pénzügyi és Fejlesztési Bizottság, valamint a Jogi és Ügyrendi Bizottság határozati javaslatát, melyet – hozzászólás nem lévén – szavazásra bocsát.

A képviselő-testület egyhangúlag (13 igen szavazattal) az alábbi határozatot hozza:
75/2010. (II. 23.) Bácsalmás v. öh.

Helyiségbérleti szerződések jóváhagyása

(Bácsalmás Innovatív Nkft-vel,

Felső-Bácskai Vidékfejlesztési Nkft-vel)
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) úgy dönt, hogy 2010. február 3-tól 2013. június 30-ig helyiségbérleti szerződést köt a Bácsalmás Innovatív Nonprofit Kft-vel. 

A Képviselő-testület felhatalmazza Zalántai Endre polgármestert a határozat 1. számú mellékletét képező helyiségbérleti szerződés aláírására.

2. A Képviselő-testület úgy dönt, hogy a 2008. november 17-én a Felső-Bácska Vidékfejlesztési Nonprofit Kft-vel kötött helyiségbérleti szerződést módosítja a jelen határozat 2. számú mellékletét képező szerződés-módosításnak megfelelően. 

A Képviselő-testület felhatalmazza Mancz Ferenc alpolgármestert a határozat mellékletét képező helyiségbérleti szerződés aláírására.

Határidő: azonnal

Felelős: 1. pont: Zalántai Endre polgármester


    2. pont: Mancz Ferenc alpolgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Zalántai Endre polgármester




2. Mancz Ferenc alpolgármester




3. dr. Keresztury Monika jegyző 




4. Váczi Julianna gazdasági osztályvezető 

- levélben:
1. Bácsalmás Innovatív NKft. (6430 Bácsalmás, Hősök tere 3.)



2. Felső-Bácska Vidékfejlesztési NKft. 

(6430 Bácsalmás, Hősök tere 3.)

1. számú melléklet a 75/2010. (II. 23.) Bácsalmás v. öh. számú határozathoz

„Helyiségbérleti szerződés

amely létrejött egyrészről Bácsalmás Város Önkormányzata, (6430 Bácsalmás, Gr. Teleki J. u. 4-8.; képviselője: Zalántai Endre polgármester), mint bérbeadó – a továbbiakban: Bérbeadó –,

másrészről a Bácsalmás Innovatív NKft. (6430 Bácsalmás, Gr. Teleki J. u. 4-8.; képviselője: Baricz László ügyvezető; adószám: 12727245-2-03; Bszsz.:11732088-29900019 ), mint bérlő – a továbbiakban: Bérlő – között a mai napon, az alábbi feltételekkel.

1.) A Bérbeadó bérbe adja a tulajdonát képező 1284 hrsz. alatt felvett, Bácsalmás Hősök tere 3. szám alatti Csauscher Ház földszintjén lévő 36,26 m2 összterületű nem lakás céljára szolgáló helyiséget.
2.) A bérleményt a Bérlő képviselője konzultációs és önálló munkavégzés folytatása céljából használja.

3.) A bérleti szerződést a felek a 2010. február 3-tól 2013. június 30-ig terjedő határozott időtartamra kötik meg.

4.) A felek a bérleti díjat havi bruttó 84.275,- forint összegben állapítják meg, mely összeg nem tartalmazza a bérlő számára továbbszámlázott közüzemi díjakat. A bérlő a bérleti díjat minden hó 15. napjáig köteles megfizetni a bérbeadónak, míg a továbbszámlázott közüzemi díjak esetében 10 banki nap áll a bérlő rendelkezésére a számla kiegyenlítésére. 30napot meghaladó késedelmes fizetés esetén bérbeadó jogosult a törvényes késedelmi kamatot felszámítani. A helyiségbérlet évenkénti alakulását a bérbeadó a 25/2009. (XII.23.) rendelet 7 §. (2) bekezdése alapján minden év március 1. napjától a KSH által közzétett előző évi infláció mértékével emeli, melyről a bérlőt tájékoztatja.

5.) A Bérlő köteles gondoskodni:
a) a bérlemény tisztántartásáról, megvilágításáról, valamint a bérlemény és a rendelkezésre bocsátott közös használatra szolgáló helyiségek rendeltetésszerű használatáról, továbbá a bérlő tevékenységével összefüggő, nem háztartási szemét, hulladék elszállításáról,

b) az épületben a leltár szerinti berendezésekben, saját maga vagy a vendégei magatartása folytán keletkezett hibák kijavításáról, illetőleg az okozott kár megtérítéséről,

c) az épület olyan központi berendezéseinek karbantartásáról, amelyet a bérlő kizárólagosan használ, illetve tart üzemben,

d) a helyiséghez tartozó portálok karbantartásáról.

Bármilyen egyéb felújítást, átalakítást csak a Bérbeadóval kötött előzetes írásbeli megállapodás alapján végezhet el. Ha a Bérbeadó a felújítási munkálatokhoz előzetesen nem járult hozzá, akkor követelheti az eredeti állapot helyreállítását, és a bérleti szerződés megszűnésekor a felújítási munkák ellenértékére a Bérlő nem tarthat igényt.

6.) Bérlő tűrni köteles, hogy a bérbeadó képviselője minden hónapban előre egyeztetett időpontban leolvassa a közüzemi fogyasztókat.

7.) A Bérbeadó köteles gondoskodni a jogszabály szerint a tulajdonost terhelő kötelezettségek teljesítéséről. A Bérbeadó kötelezettségei:
a) az életveszélyt okozó, az épület állagát veszélyeztető, a helyiségek rendeltetésszerű használatát lényegesen akadályozó hibák esetén haladéktalanul 

b) azonnali beavatkozást nem igénylő hibák esetében pedig – általában az épület karbantartásával vagy felújításával kapcsolatosan 

köteles teljesíteni a jogszabályban foglaltakat.

8.) A Bérbeadó jogosult előzetes értesítés után időnként bérleményellenőrzést tartani, a bérleményben folyó tevékenység zavarása nélkül.

9.) A helyiségbérleti szerződés megszűnésekor, illetve a helyiség kiürítésekor a helyiséget, és a bérleményi leltárban feltüntetett berendezéseket tisztán és rendeltetésszerű használatra alkalmas állapotban köteles a Bérlő a Bérbeadónak visszaadni. Az átadásról jegyzőkönyvet kell készíteni. A bérleti-szerződés lejárta után, a további bérleti jogviszony külön megállapodás tárgyát képezi.

10.) A Bérbeadó a Bérlő tevékenységéért felelősséget nem vállal,

· a Bérlő feladata, hogy a tevékenységének folytatásához szükséges minden hatósági engedélyt beszerezzen. Annak meglétét a Bérbeadó e minőségében nem vizsgálja,

· a Bérlő kötelezettséget vállal a bérlemény használatával kapcsolatban előírt tűzrendészeti, rendőrhatósági, egészségügyi szabályok, és szakmai valamint adóhatósági előírások maradéktalan betartására.

11.) A Bérlő tartozik címváltozását minden esetben a Bérbeadónak bejelenteni.

12.) A Bérlő köteles tűrni saját bérleményében építési, szerelési munkák elvégzését, ha az épület vagy más bérlemények állagának megóvása, lényeges hiba elhárítása, kár megelőzése érdekében történik.

13.) A Bérbeadó a helységbérleti szerződést írásban 

azonnal felmondhatja, ha:

· a Bérlő a helyiséget, illetve az általa használt területet rongálja, vagy nem a rendeltetésének megfelelően használja,

· ha a Bérlő a helyiséget hozzájárulás nélkül, vagy az abban foglaltaktól eltérően használja, vagy hasznosítja.

        felsoroltakon túl a helyiségbérleti szerződés megszűnik, ha:

a)  a bérlő bérleti vagy a továbbszámlázott közüzemi díj fizetésének a fizetésre megállapított időpontig – felszólítás ellenére – nem tesz eleget,

b) a felek a szerződést közös megegyezéssel megszüntetik,

c) ha a helyiség megsemmisül,

d) a Bérlő meghal és nincs a helyiségbérleti jog folytatására jogosult személy,

e) A meghatározott idő elteltével.

Ezen esetekben a Bérbeadó köteles az előre megfizetett bérleti díj arányos részét a Bérlőnek visszafizetni.

14.) Bérbeadó és bérlő egyoldalúan 30 nap felmondási idővel mondhatja fel a helyiségbérleti szerződést, mely esetben nem köteles meghatározni a felmondás okát.

15.) Jelen szerződés mellékletét képezi a bérleményi leltár és a közüzemi óraállások rögzítését tartalmazó jegyzőkönyv.

16.) A jelen szerződésben nem szabályozott kérdésekre a Ptk.-nak a bérletre vonatkozó szabályai, a Ltv., valamint Bácsalmás Város Önkormányzat 25/2009. (XII. 23.). rendelete az önkormányzat tulajdonában lévő helyiségek, ingatlanok bérletéről és elidegenítéséről az irányadók.

17.) A szerződő felek megállapodnak abban, hogy a jelen szerződéssel létesített jogviszonyból eredő esetleges vitákat tárgyalás útján igyekeznek rendezni, eredménytelensége esetére a Bajai Városi Bíróság illetékességét kötik ki. 

18.) A jelen szerződést a felek az elolvasás és értelmezés után, mint akaratukkal mindenben megegyezőt a mai napon aláírták.

Bácsalmás, 2010. február ….

…………………………………....


……………………………………………………..............


Baricz lászló
Zalántai Endre 
           dr.Keresztury Monika


ügyvezető
polgármester
jegyző


Bácsalmás Innovatív NKft.
Bácsalmás Város Önkormányzata


bérlő
bérbeadó”

2. számú melléklet a 75/2010. (II. 23.) Bácsalmás v. öh. számú határozathoz

 „Helyiségbérleti szerződés 1. számú módosítása

amely létrejött egyrészről Bácsalmás Város Önkormányzata, (6430 Bácsalmás, Gr. Teleki J. u. 4-8.) képviselője: Mancz Ferenc alpolgármester (Adószám: 15336471-2-03, törzsszám: 336477), mint tulajdonos és bérbeadó,

másrészről 

a Felső-Bácska Vidékfejlesztési Nonprofit Kft. (6430 Bácsalmás, Gr. Teleki J. u. 4-8.) képviselője: Zalántai Endre, ügyvezető (Adószám: 14337187-2-03, Cégjsz.: 03-09-116225, Bszsz.:           ), mint helyiségbérlő – a továbbiakban: Bérlő – között a mai napon, az alábbi feltételekkel.

Felek a Bácsalmás Város Önkormányzat 46/2010. (II. 2.) Bácsalmás v. öh. határozat alapján a 2008. november 17-én kötött helyiségbérleti szerződésüket az alábbiak szerint módosítják közös megegyezéssel:

1.) A helyiségbérleti szerződés 2.) pontja helyébe a következő lép:

„2.) A Bérbeadó bérbe adja a tulajdonát képező 1284 hrsz. alatt felvett, Bácsalmás Hősök tere 3. szám alatti Csauscher Ház földszintjén, a sarkon elhelyezkedő 41,5 m2 összterületű nem lakás céljára szolgáló helyiséget.”

2.) A helyiségbérleti szerződés 6.) pontja helyébe a következő lép:

„6.) A felek a bérleti díjat havi bruttó 85.835,- forint összegben állapítják meg, mely összeg nem tartalmazza a bérlő számára továbbszámlázott közüzemi díjakat.”

3.) A helyiségbérleti szerződés 7.) pont helyébe a következő lép:

„7.) Bérlő tűrni köteles, hogy a bérbeadó képviselője minden hónapban előre egyeztetett időpontban leolvassa a közüzemi fogyasztókat.”

4.) A helyiségbérleti szerződés 8.) pont helyébe a következő lép:

„8.) A bérlő a bérleti díjat minden hó 15. napjáig köteles megfizetni a bérbeadónak, míg a továbbszámlázott közüzemi díjak esetében 10 banki nap áll a bérlő rendelkezésére a számla kiegyenlítésére. A 30 napot meghaladó késedelmes fizetés esetén bérbeadó jogosult a törvényes késedelmi kamatot felszámítani.”

5.) A helyiségbérleti szerződés 9.) pont helyébe a következő lép:

„ 9.) A helyiségbérlet évenkénti alakulását a bérbeadó és a bérlő közös megállapodással állapítják meg. a változás mértékének alsó határa a 25/2009. (XII.23.) rendelet 7 §. (2) bekezdésében meghatározott díjnövekmény.”

6.) A helyiségbérleti szerződés 11.) pont helyébe a következő lép:

„ 11.) A Bérbeadó a helységbérleti szerződést írásban 

azonnal felmondhatja, ha:

· a Bérlő a helyiséget, illetve az általa használt területet rongálja, vagy nem a rendeltetésének megfelelően használja,

· a Bérlő a helyiséget hozzájárulás nélkül, vagy az abban foglaltaktól eltérően használja, vagy hasznosítja.

        felsoroltakon túl a helyiségbérleti szerződés megszűnik, ha:

· a bérlő bérleti vagy a továbbszámlázott közüzemi díj fizetésének a fizetésre megállapított időpontig – felszólítás ellenére – nem tesz eleget,

· a felek a szerződést közös megegyezéssel megszüntetik,

· a helyiség megsemmisül,

· a Bérlő meghal és nincs a helyiségbérleti jog folytatására jogosult személy,

· a meghatározott idő elteltével.

Ezen esetekben a Bérbeadó köteles az előre megfizetett bérleti díj arányos részét a Bérlőnek visszafizetni.

Továbbá a Bérbeadó és Bérlő egyoldalúan 30 nap felmondási idővel mondhatja fel a helyiségbérleti szerződést, mely esetben nem köteles meghatározni a felmondás okát.”

7.) A helyiségbérleti szerződés 12.) pontja törlésre kerül.

8.) A helyiségbérleti szerződés egyéb pontjai változatlanul maradnak.

9.) A jelen szerződést a felek az elolvasás és értelmezés után, mint akaratukkal mindenben megegyezőt a mai napon aláírták.

Bácsalmás, 2010.február ….

…………………………………....


……………………………………………………..............


Zalántai Endre
Mancz Ferenc 
dr. Keresztury Monika


ügyvezető
alpolgármester
jegyző


Felső-Bácska Vidékfejlesztési NKft.
Bácsalmás Város Önkormányzata


bérlő
bérbeadó”

14. napirendi pont
„Ha a projekt nyert, többé nem probléma az inert” című programra beadott pályázat, és a 30/2010. (I. 26.) számú határozat módosítása

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, hozzátéve, hogy a pályázat beadásakor a hulladékudvar még nem működött, és ha a meglévő forrás terhére a műszaki tartalomhoz hozzájárul a képviselő-testület, meg tudják valósítani a tervüket. Ismerteti az előterjesztés és a pénzügyi bizottsági határozati javaslat lényegét, majd a bizottsági javaslatot – hozzászólás nem lévén – szavazásra bocsátja.
A képviselő-testület egyhangúlag (13 igen szavazattal) az alábbi határozatot hozza:
76/2010. (II. 23.) Bácsalmás v. öh.

Illegális hulladéklerakók felszámolására 

benyújtott pályázat műszaki tartalmának 

módosítása (122/2009. (V. 14.) határozat 

módosítása), valamint

a 30/2010. (I. 26.) határozat hatályon 

kívül helyezése
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) a 30/2010. (I. 26.) Bácsalmás v. öh. számú határozatát hatályon kívül helyezi.

2. A Képviselő-testület a 122/2009. (V. 14.) Bácsalmás v. öh. számú határozat 1. pontjában meghatározott műszaki tartalmat az alábbiak szerint módosítja:

A göcsi belterületre eső, önkormányzati tulajdonban lévő részén a kommunális hulladék összegyűjtése és a Vaskúti hulladékgyűjtőbe történő elszállítása, tereprendezés, füvesítés, fásítás és játszótér megvalósítása történik. Kihelyezésre kerülne 3 pad és 3 hulladékgyűjtő edényzet, valamint tájékoztató, figyelemfelhívó táblák.

3. A Képviselő-testület a 122/2009. (V. 14.) Bácsalmás v. öh. számú határozat 2. pontját az alábbiak szerint módosítja:

A pályázat elfogadott bruttó bekerülési összege: 
3.401.000,- Ft

Az önerő mértéke 20 % :    
680.200,- Ft

Az önerőből a 2010. évi költségvetésben tervezve van    
484.000,- Ft

A különbözet, mely összeg természetbeni hozzájárulással 

/társadalmi munka/ lenne fedezve, legkevesebb:   
196.200,- Ft

Határidő: azonnal

Felelős: Zalántai Endre polgármester 

Operatív felelős: Száhl Imre, a Bácsalmás Innovatív Nkft. munkatársa és

                           Keresztesy Csaba üzemeltetési ügyintéző

A határozatról értesül: 

- kivonattal: 
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Száhl Imre, a Bácsalmás Innovatív Nkft. munkatársa

15. napirendi pont
Egyebek

15.1. DAOP 2008.3.1.1/B útfelújítások (Kálvária sor gyűjtőúttá nyilvánítása)

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, hozzátéve, hogy november 15-én kértek tőle nyilatkozatot erről, de képviselő-testületi határozatra is szükség van. Hozzászólás nem lévén az előterjesztés határozati javaslatát szavazásra bocsátja.

A képviselő-testület egyhangúlag (13 igen szavazattal) az alábbi határozatot hozza:
77/2010. (II. 23.) Bácsalmás v. öh.

DAOP 2009.3.1.1/B útfelújítások pályázat 

- Kálvária sor gyűjtőúttá nyilvánítása
Határozat
1./
Bácsalmás Város Önkormányzatának Képviselő-testülete (továbbiakban: Képviselő-testület) úgy dönt, hogy a Kálvária sor (Szent János u. – Vörösmarty sor) szakaszát az önkormányzat rendezési tervének módosítása során gyűjtőútnak minősíti át.

2./
A Képviselő-testület felkéri a Jegyzőt a szükséges intézkedések megtételére.

Határidő: településrendezési terv módosítása

Felelős: Zalántai Endre polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető

15.2. BKTT Óvodák felújításával kapcsolatos 2010. évi ÖM pályázat
(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés és az abban szereplő határozati javaslat lényegét, hozzátéve, hogy a bizottság nem tárgyalt e témáról. Hozzászólás nem lévén az előterjesztés határozati javaslatát szavazásra bocsátja.
A képviselő-testület egyhangúlag (13 igen szavazattal) a következő határozatot hozza:
78/2010. (II. 23.) Bácsalmás v. öh.

BKTT Óvodák felújításával kapcsolatos 

2010. évi ÖM pályázat
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) az azonos tárgyú 56/2010. (II. 9.) Bácsalmás v. öh. határozatát hatályon kívül helyezi.

2. A Képviselő-testület úgy dönt, hogy a Bácsalmás Kistérségi Többcélú Társulás által a bölcsődék és a közoktatási intézmények infrastrukturális fejlesztéséhez, valamint közösségi buszok beszerzéséhez kapcsolódó, központosított előirányzatból származó támogatás igénybevételének részletes feltételeiről szóló 1/2010. (I. 10.) ÖM rendelettel meghirdetett pályázaton a Bácsalmás Kistérségi Többcélú Társulás Napközi Otthonos Óvodája, Bölcsődéje és Egységes Óvoda-bölcsődéjének Bácsalmás, Kossuth u. 120. szám alatt lévő óvodai tagintézménye vonatkozásában tető és homlokzati nyílászáró felújítási munkákat, valamint fűtéskorszerűsítést tartalmazó fejlesztéssel vesz részt.

3. A Képviselő-testület a bruttó 12.079.614,- Ft összegű fejlesztés megvalósítása érdekében a pályázat benyújtásához szükséges 20 % saját forrást 2.415.923,- Ft összegben a 2010. évi költségvetés kötvénykibocsátás céltartalék terhére biztosítja.

4. A Képviselő-testület a Bácsalmás Kistérségi Többcélú Társulás munkaszervezete által a bácsalmási tagintézmény vonatkozásában a fenti tartalomnak megfelelően elkészített pályázatát tudomásul veszi.

5. A Képviselő-testület felkéri a Jegyzőt a szükséges intézkedések megtételére.

Határidő: azonnal

Felelős: Zalántai Endre polgármester

Operatív felelős: Kerényi Tamás beruházási ügyintéző

A határozatról értesül:

- kivonattal: 
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Bácsalmási Kistérségi Többcélú Társulás 

Zalántai Endre polgármester − több nyilvános ülési napirendi pont nem lévén − kéri, hogy zárt ülésen folytassák munkájukat. Megköszöni a részvételt, elköszön a tévénézőktől, és az ülést 16 óra 10 perckor berekeszti.
K. m. f.


          Zalántai Endre

 dr. Keresztury Monika


           polgármester                          


    jegyző

                            Benák Róbert

        Kiss Zoltán


                             képviselők, jegyzőkönyv-hitelesítők

A képviselő-testület a zárt ülésén a következő határozatokat hozta meg:

79/2010. (II. 23.) Bácsalmás v. öh.

Polgármesteri Hivatal 

szervezeti átalakítása
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) Bácsalmás Város Polgármesteri Hivatala szervezeti átalakítását az alábbiak szerint jóváhagyja:

Bácsalmás Polgármesteri Hivatal belső szervezeti felépítése:

A Hivatal engedélyezett szervezete és létszáma:

Köztisztviselői létszám:







35 fő

Közalkalmazotti létszám







  1 fő

Munka törvénykönyve hatálya alá tartozó állományi létszám


  4 fő

Ügykezelő:








  1 fő

A Hivatal összes engedélyezett létszáma:




41 fő

Az engedélyezett létszám megoszlása:
Jegyző (kinevezett)




1 fő


  1 fő

Titkárság


- testületi ügyintéző



3 fő


- személyzeti ügyintéző


1 fő
összesen:

  4 fő

Gazdasági Osztály


- osztályvezető



1 fő


- számviteli ügyintéző


2 fő


- pénzügyi ügyintéző



3 fő


- vagyongazdálkodási ügyintéző

2 fő


- beruházási ügyintéző


1 fő


- műszaki ügyintéző



1 fő


- adóügyi ügyintéző



2 fő


- mezőőr (közalkalmazott)


1 fő


- gépkocsivezető (Mt.hatálya alá tartozó) 
1 fő


- hivatalsegéd (Mt.hatálya alá tartozó)
1 fő


- takarító(Mt.hatálya alá tartozó)

2 fő
összesen:

17 fő

Szociális, Egészségügyi és Családvédelmi Osztály


- osztályvezető



1 fő


- szociális és gyámügyi ügyintéző

4 fő
összesen:

  5 fő

Hatósági Osztály

-
- aljegyző




1 fő


- gyámügyi ügyintéző



3 fő


- építéshatósági ügyintéző


2 fő


- okmányirodai ügyintéző


5 fő


- anyakönyvvezető



1 fő


- szabálysértési ügyintéző


1 fő

      - iktató(ügykezelő)



1 fő
összesen:

14 fő

Mindösszesen:








41 fő

2. A Képviselő-testület felkéri a Jegyzőt, hogy a módosításokkal egységes szerkezetbe foglalt Polgármesteri Hivatal Szervezeti és Működési Szabályzatát terjessze a testület elé jóváhagyásra.

3. A Képviselő-testület a közoktatási, közművelődési és sportfeladatok önkormányzati ellátása személyi feltétele biztosításának kérdésére a 2010. márciusi soros ülésén visszatér.

Felelős:
Zalántai Endre polgármester



Dr. Keresztury Monika jegyző

Határidő:
1. pont vonatkozásában: 2010. áprilisi 1.



2. pont vonatkozásában: 2010. áprilisi soros ülés



3. pont vonatkozásában: 2010. márciusi soros ülés

Operatív felelős: dr. Keresztury Monika jegyző

A határozatról értesül:

- kivonattal:1. Zalántai Endre polgármester



2. dr. Keresztury Monika jegyző



3. Kozák Gáborné aljegyző



4. Farkas Zoltánné osztályvezető



5. Váczi Julianna osztályvezető

80/2010. (II. 23.) Bácsalmás v. öh.

Bács-Kiskun Megyei Vállalkozásfejlesztési

Alapítvány alapító okiratának módosítása
Határozat
Bácsalmás Város Önkormányzatának Képviselő-testülete úgy dönt, hogy a Bács-Kiskun Megyei Vállalkozásfejlesztési Alapítványnak a határozat mellékletét képező, módosított alapító okiratát jóváhagyja, egyúttal felhatalmazza a polgármestert a módosításokkal egységes szerkezetbe foglalt alapító okirat aláírására. 

Felelős: Zalántai Endre polgármester

Határidő: azonnal

A határozatról értesül:

- kivonattal: 1. Zalántai Endre polgármester



2. dr. Keresztury Monika jegyző



3. Vállalkozásfejlesztési Alapítvány dr. Kiss István ügyvezető 

igazgató (6000 Kecskemét, Vörösmarty u. 12.)

(A jóváhagyott dokumentum a jegyzőkönyv 3. számú melléklete.)

81/2010. (II. 23.) Bácsalmás v. öh.

Táncsics u. 70-72/6. szám alatti, 

piaci alapú önkormányzati 

bérlakás bérbeadása
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) a lakások bérletéről és elidegenítéséről szóló 24/2009. (XII. 23.) rendelet 3. § (2) bekezdés f) pontja alapján a Bácsalmás, Táncsics u. 70-72/6. számú, 40 m2 alapterületű, piaci alapú önkormányzati tulajdonú bérlakást Szőke András pályázó részére, egy évre bérbe adja 15.280,- Ft/hó bérleti díj és a kaució megfizetése mellett. 

2. A Képviselő-testület felhatalmazza a Polgármestert a bérleti szerződés aláírására.

Határidő: 2010. március 1.

Felelős: Zalántai Endre polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető

- levélben:
1. Szőke András (………………………)

82/2010. (II. 23.) Bácsalmás v. öh.

Táncsics u. 19/2. szám alatti, 

piaci alapú önkormányzati 

bérlakás bérbeadása
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) a lakások bérletéről és elidegenítéséről szóló 24/2009. (XII. 23.) rendelet 3. § (2) bekezdés f) pontja alapján a Bácsalmás, Táncsics u. 19/2. számú, 75 m2 alapterületű, piaci alapú önkormányzati tulajdonú bérlakást Varga Anikó (születési név: ……………..) pályázó részére egy évre bérbe adja 28.650,- Ft/hó bérleti díj és a kaució megfizetése mellett azzal, hogy a kaució megfizetésére 3 havi részletfizetést engedélyez. 

2. A Képviselő-testület felhatalmazza a Polgármestert a bérleti szerződés aláírására.

Határidő: 2010. március 1.

Felelős: Zalántai Endre polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető

- levélben:
1. Varga Anikó (………………………...)

